Diari Oficial de la Generalitat Valenciana


Sumari del DOGV 8424, del 15-11-2018 (2018/10457)

RESOLUCIÓ de 2 de novembre de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen vedes temporals per a la pesca de la modalitat de cèrcol en determinades zones del litoral de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8424

Data del DOGV
:   15-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10934


Data del document
:   02-11-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 2 de novembre de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen vedes temporals per a la pesca de la modalitat de cèrcol en determinades zones del litoral de la Comunitat Valenciana. [2018/10812]  
El Reglament (CE) número 1967/2006, del Consell, de 21 de desembre de 2006, relatiu a les mesures de gestió per a l'explotació sostenible dels recursos pesquers en el mar Mediterrani i pel qual es modifica el Reglament (CE) número 2847/1993 i es deroga el Reglament (CE) número 1626/1994, fixa com a objectiu principal establir un marc de gestió eficaç per a la protecció estricta de determinades espècies marines, així com la conservació dels hàbitats naturals i la fauna i flota silvestres.  
L'Ordre AMP/1322/2017, de 29 de desembre, per la qual es prorroga la vigència de l'Ordre AAA/2808/2012, de 21 de desembre, per la qual s'estableix un Pla de Gestió Integral per a la conservació dels recursos pesquers en el Mediterrani afectats per les pesqueries realitzades amb xarxes de cèrcol, xarxes d'arrossegament i arts fixes i menors, per al període 2013-2017 (BOE 3, 03.01.2018.  
L'article 49.17 de l'Estatut d'Autonomia de la Comunitat Valenciana atribueix a la Generalitat la competència exclusiva en matèria de pesca en aigües interiors i l'article 50.7 estableix que en el marc de la legislació de l'Estat i, si és el cas, en els termes que aquesta establisca, correspon a la Generalitat el desplegament legislatiu i l'execució en la matèria d'ordenació del sector pesquer.  
La pesca constitueix una activitat estratègica per al manteniment de l'activitat econòmica i social de les zones costaneres de la nostra comunitat. Per això, cal afrontar el repte d'establir i mantindre un equilibri sostenible i econòmicament viable entre la conservació dels recursos i la seua explotació.  
L'article 10 de la Llei 5/2017, de 10 de febrer, de la Generaliltat, de Pesca Marítima i Aqüicultura de la Comunitat Valenciana, estableix que la conselleria competent en pesca marítima i aqüicultura, adoptarà mitjançant el corresponent desenvolupament normatiu o acte administratiu les mesures específiques d'ordenació de la pesca, entre elles, fixar períodes de veda per a les modalitats de pesca establides en la llei.  
Vista la proposta del director general d'Agricultura, Ramaderia i Pesca, resolc:  
  
Primer. Objecte  
La present resolució té per objecte establir una veda temporal per a la pesca de la modalitat de cèrcol, en part del litoral de la Comunitat Valenciana, en les zones i dates que es determinen en l'apartat següent.  
  
  
Segon. Zones de veda  
1. Queda prohibida la pesca de cèrcol als vaixells espanyols en les aigües interiors de la Comunitat Valenciana, en les següents zones marítimes durant les dates que s'indiquen:  
a) Zona compresa entre el límit sud de la província de Tarragona i el paral·lel 39º21,50- nord (Gola del Perelló), des del dia 1 fins al dia 31 de desembre de 2018, ambdós inclosos, i des del dia 1 fins al 31 de gener de 2019, ambdós inclosos.  
b) Zona compresa entre el paral·lel 39º21,50- nord (Gola del Perelló) i la demora de 120º traçada des del punt situat en 37º50,90 de latitud nord i 0º45,70 de longitud oest, des del dia 6 de desembre de 2018 fins al 5 de gener de 2019, ambdós inclosos.  
  
Tercer. Infraccions i sancions  
L'incompliment d'aquesta norma, serà sancionat d'acord amb el que disposa la Llei 5/2017, de 10 de febrer, de la Generaliltat, de Pesca Marítima i Aqüicultura de la Comunitat Valenciana.  
  
Quart  
Es faculta el director general d'Agricultura, Ramaderia i Pesca, competent en matèria de pesca marítima, perquè emeta els actes, resolucions i instruccions que siguen necessaris per a l'aplicació de la present resolució.  
  
Contra la present resolució, que posa fi a la via administrativa, es pot interposar potestativament recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptat des de l'endemà de la notificació, o impugnar-se directament davant de l'ordre jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 46.1 de la Llei reguladora de la Jurisdicció Contenciosa Administrativa.  
  
València, 2 de novembre de 2018. - La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.